CELEX: 32007D0429
Language: sl
Date: 2007-06-18 00:00:00
Title: 2007/429/ES: Odločba Komisije z dne 18. junija 2007 o spremembi Odločbe 2005/429/ES o uvedbi posebnega programa nadzora obnovitve staležev trsk (notificirano pod dokumentarno številko C(2007) 2550)

21.6.2007   
            
            
               SL
            
            
               Uradni list Evropske unije
            
            
               L 160/28
            
         
      ODLOČBA KOMISIJE
   
   z dne 18. junija 2007
   o spremembi Odločbe 2005/429/ES o uvedbi posebnega programa nadzora obnovitve staležev trsk
   (notificirano pod dokumentarno številko C(2007) 2550)
   (Besedila v angleškem, danskem, francoskem, nemškem, nizozemskem in švedskem jeziku so edina verodostojna)
   (2007/429/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2847/93 z dne 12. oktobra 1993 o oblikovanju nadzornega sistema na področju skupne ribiške politike (1) in zlasti člena 34c(1) Uredbe,
   ob upoštevanju naslednjega:
   
               (1)
            
            
               Uredba Sveta (ES) št. 423/2004 (2) določa ukrepe za obnovitev staležev trsk v Kattegatu, Severnem morju, Skagerraku in vzhodnem Rokavskem prelivu, zahodno od Škotske in v Irskem morju.
            
         
               (2)
            
            
               Uredbe Sveta (ES) št. 27/2005 (3), (ES) št. 51/2006 (4) in (ES) št. 41/2007 (5) določajo začasne omejitve ribolovnega napora in dodatne pogoje za spremljanje, inšpekcijo in nadzorovanje v okviru nekaterih ukrepov obnovitve staležev, ki se uporabljajo za vsa ribištva, ki bodo verjetno lovila trsko v navedenih vodah.
            
         
               (3)
            
            
               Odločba Komisije 2005/429/ES (6) je uvedla poseben program nadzora, ki se uporablja za obdobje dveh let, zato da se zagotovi ustrezna raven izvajanja ukrepov ohranjevanja in nadzora ribolovnih dejavnosti glede obnovitve staležev trsk.
            
         
               (4)
            
            
               Posebni program nadzora je potreben, da se organizira operativno sodelovanje med zadevnimi državami članicami in da Agencija Skupnosti za nadzor ribištva lahko sestavi načrte skupne uporabe v skladu s členom 9 Uredbe Sveta (ES) št. 768/2005 (7).
            
         
               (5)
            
            
               Za zagotovitev nepretrganega izvajanja ukrepov ohranjevanja in nadzora je treba posebni program nadzora podaljšati za obdobje enega leta.
            
         
               (6)
            
            
               Odločbo 2005/429/ES je zato treba ustrezno spremeniti.
            
         
               (7)
            
            
               Ukrepi, predvideni s to odločbo, so v skladu z mnenjem Odbora za ribištvo in ribogojstvo –
            
         SPREJELA NASLEDNJO ODLOČBO:
   Člen 1
   V členu 1 Odločbe 2005/429/ES se besedilo „za obdobje dveh let“ nadomesti z besedilom „za obdobje treh let“.
   Člen 2
   Ta odločba je naslovljena na Kraljevino Belgijo, Kraljevino Dansko, Zvezno republiko Nemčijo, Francosko republiko, Irsko, Kraljevino Nizozemsko, Kraljevino Švedsko in Združeno kraljestvo Velika Britanija in Severna Irska.
   
      V Bruslju, 18. junija 2007
      
         
            Za Komisijo
         
         Joe BORG
         
         
            Član Komisije
         
      
   
   
      (1)  UL L 261, 20.10.1993, str. 1. Uredba, kakor je bila nazadnje spremenjena z Uredbo (ES) št. 1967/2006 (UL L 409, 30.12.2006, str. 11).
   
      (2)  UL L 70, 9.3.2004, str. 8. Uredba, kakor je bila spremenjena z Uredbo (ES) št. 441/2007 (UL L 104, 21.4.2007, str. 28).
   
      (3)  UL L 12, 14.1.2005, str. 1. Uredba, kakor je bila nazadnje spremenjena z Uredbo (ES) št. 1936/2005 (UL L 311, 26.11.2005, str. 1).
   
      (4)  UL L 16, 20.1.2006, str. 1. Uredba, kakor je bila nazadnje spremenjena z Uredbo Komisije (ES) št. 2017/2006 (UL L 384, 29.12.2006, str. 44).
   
      (5)  UL L 15, 20.1.2007, str. 1. Uredba, kakor je bila nazadnje spremenjena z Uredbo Komisije (ES) št. 609/2007 (UL L 141, 2.6.2007, str. 33).
   
      (6)  UL L 148, 11.6.2005, str. 36.
   
      (7)  UL L 128, 21.5.2005, str. 1.